PATVIRTINTA

 Skuodo vaikų lopšelio-darželio direktoriaus

 2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO PRIEŠMOKYKLINIO UGDYMO PEDAGOGO**

**PAREIGYBĖS APRAŠYMAS**

**I SKYRIUS**

**PRIEŠMOKYKLINIO UGDYMO PEDAGOGO PAREIGYBĖ**

 1. Skuodo vaikų lopšelio-darželio (toliau – lopšelio-darželio) priešmokyklinio ugdymo pedagogo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Priešmokyklinio ugdymo pedagogo pareigybės grupė – specialistas.

 3. Priešmokyklinio ugdymo pedagogo pareigybės lygis – A.

 4. Priešmokyklinio ugdymo pedagogas yra pavaldus lopšelio-darželio direktoriui, tiesiogiai atskaitingas direktoriaus pavaduotojui ugdymui.

 5. Priešmokyklinio ugdymo pedagogą skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Priešmokyklinio ugdymo pedagogas turi atitikti šiuos specialiuosius kvalifikacinius

reikalavimus:

 6.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų, būti baigus vieną iš mokytojų rengimo ikimokyklinėms įstaigoms arba edukologijos studijų krypties programų ir įgijus ikimokyklinio amžiaus vaikų auklėtojo arba (ir) pradinių klasių mokytojo kvalifikaciją;

 6.2. būti išklausius priešmokyklinio ugdymo kvalifikacijos tobulinimo kursą pagal

Švietimo ir mokslo ministerijos reikalavimus atitinkančias kvalifikacijos tobulinimo programas;

 6.3. būti išklausius profesijai ar veiklos sričiai privalomus mokymus teisės aktų nustatyta tvarka;

 6.4. išmanyti priešmokyklinį ugdymą reglamentuojančius teisės aktus, pagrindinius

ugdymo principus;

 6.5. gebėti naudotis informacinėmis technologijomis;

 6.6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

 **III SKYRIUS**

**ŠIAS PAREIGAS EINANČIO DARBUOTO FUNKCIJOS**

 7. Priešmokyklinio ugdymo pedagogo funkcijos:

. 7.1. organizuoja ir vykdo ugdomąjį procesą: planuoja grupės ugdomąją veiklą, kuria grupės ugdomąją aplinką, parenka priemones ugdyti ir/ ar dalyvauti vaikų ugdymo (si) procese;

 7.2. prireikus rengia individualias vaikų ugdymo(-si) programas;

 7.3. sistemingai vertina, fiksuoja vaikų daromą pažangą, apie vaikų pasiekimus informuoja tėvus (globėjus, rūpintojus);

 7.4. taiko šiuos ugdymo principus:

 7.4.1. visuminis ugdymas – atsižvelgiama į vaiko raidos, vaikų kultūros dėsningumus ir siekiama visų vaiko galių plėtotės, tikslingai ugdomos vaiko vertybinės nuostatos, jausmai, mąstymas ir elgsena;.

 7.4.2. individualizavimas – ugdymas grindžiamas kiekvieno vaiko asmenybės pažinimu, ugdymo (si) poreikių pripažinimu, numatant veiklas ir sudarant sąlygas kiekvienam vaikui ugdytis ir tobulėti;

 7.4.3. tęstinumas – tęsiamas šeimoje pradėtas pozityvus vaiko ugdymas;

 7.4.4. dermė – derinami šeimos ir įstaigos interesai, lūkesčiai dėl vaikų pasiekimų, ugdymo (si) būdų, rūpinamasi šeimos švietimu;

 7.5. teikia informaciją, pagal kompetenciją konsultuoja tėvus (globėjus, rūpintojus), kitus įstaigoje dirbančius specialistus priešmokyklinio amžiaus vaikų ugdymo klausimais.

 7.6. inicijuoja ir/ar dalyvauja bendruose lopšelio-darželio renginiuose, projektuose ir kitose veiklose;

 7.7. užtikrina savo darbo kokybę;

 7.8. organizuoja ir vykdo ugdomąjį procesą grupėje, atsižvelgiant į individualius vaikų ugdymosi poreikius ir amžių, lopšelio-darželio priešmokyklinio ugdymo programos tikslus,

vadovaujasi patvirtintomis higienos normomis ir taisyklėmis;

 7.9. saugo ir stiprina vaikų sveikatą, garantuoja vaikų fizinį ir psichologinį saugumą

grupėje, salėje, kitose įstaigos erdvėse, žaidimų aikštelėse ir kt.;

 7.10. užtikrina saugų ir ramų vaikų miegą;

 7.11. prižiūri vaikų maitinimo procesą grupėje, maisto paskirstymu pagal nustatytą normą, rūpinasi kultūringu maisto pateikimu;

 7.12. užtikrina prasmingą ir saugų vaikų buvimą lauke: organizuoja įvairią veiklą

(ekskursijas, stebėjimus, žaidimus ir kt.), užtikrina ramios ir aktyvios veiklos kaitą, nuolatos stebi

žaidžiančius/veikiančius vaikus;

 7.13. derina tarpusavyje vaikų ugdymą, priežiūrą, globą;

 7. 14. bendradarbiauja su šeima, skatina tėvus (globėjus, rūpintojus) dalyvauja grupės

veikloje, derina šeimos ir lopšelio-darželio interesus, didina vaiko kokybiško ugdymo(-si) galimybes;

 7.15. bendradarbiauja su kitais grupėje, lopšelyje-darželyje dirbančiais specialistais

(meninio ugdymo pedagogu, specialiuoju pedagogu, logopedu ir kt.) vaikų ugdymo klausimais;

 7.16. sistemingai informuoja tėvus (globėjus, rūpintojus) apie vaikų pasiekimus, ugdymo (-si) poreikius ar iškilusias problemas (sveikatos, prigimtinių, socialinių poreikių tenkinimo ir pan.);

 7.17. informuoja įstaigos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

 7.18. priima vaiką į grupę ir išleidžia į namus tik su tėvais (globėjais, rūpintojais), kitais suaugusiais asmenimis, turinčiais raštišką tėvų (globėjų, rūpintojų) leidimą/prašymą;

 7.19. vykdo grupės vaikų lankomumo apskaitą, tvarko vaikų lankomumo tabelį, rūpinasi dokumentais, kuriais vadovaujantis taikomos lengvatos už teikiamą neformalųjį švietimą. Žino vaiko neatvykimo į lopšelį-darželį priežastis;

 7.20. puoselėja vidinę ir išorinę lopšelio-darželio aplinką, rūpinasi jos įvaizdžiu bei kultūros formavimu;

 7.21. dalyvauja bendrose lopšelio-darželio veiklose: posėdžiuose, pasitarimuose, lopšelio-darželio veiklos įsivertinime ir kt.;

 7.22. pastebėjus smurto prieš vaikus apraiškas praneša lopšelio-darželio direktoriui ir Vaikų teisių apsaugos tarnybai;

 7.23. nuolat tobulina savo kvalifikaciją;

 7.24. laiku pildo dokumentaciją;

 7.25. vykdo lopšelio-darželio direktoriaus teisėtus vienkartinio pobūdžio pavedimus.

 7.26. Nesant kontaktinio darbo savo grupėje su vaikais, laikinai dirba kitų auklėtojų (specialiojo ugdymo grupių auklėtojų) vaikų grupėse pagal iš anksto patvirtintus darbo grafikus, neviršijant nustatytos jų darbo laiko normos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)